*Valentin Vodnik*

Pesnik *Valentin Vodnik* (Ljubljana 1758- Ljubljana 1819) je pisal narodno prebudne pesmi, slavnostne, osebnoizpovedne, basni, uganke, napise za mesece itd. Izdal je pesniško zbirko *Pesmi za pokušino*. Izdajal je prvi slovenski časopis *Ljubljanske novice,* ukvarjal se je jezikoslovjem. Bil je značilen pesnik našega razsvetljenstva. Njegovo pisanje je bilo dostopno kar najširšemu krogu bralcev, izobražencev in preprostim ljudem.

Izhajal je iz preproste kmečko-obrtniške družine. Po končani gimnaziji v Ljubljani je vstopil v frančiškanski red in študiral bogoslovje. Bil je pridigar v Ljubljani in duhovnik na Sori, Bledu, v Ribnici, na Koprivniku v Bohinju in nato spet v Ljubljani. Služboval je kot gimnazijski profesor, ko pa so prišli Francozi, je postal ravnatelj gimnazije in šolski nadzornik.

*DELA:*~Pesmi za pokušino

 ~Pesmi za brambovce

 ~Velika pratika

 ~Mala pratika

 ~Lublanske novice

 ~Kuharske bukve

 ~Babištvo

 ~Zadovoljni kranjc

 ~Moj spominik